જીડીપી ગ્રોથનો આંક એપ્રિલથી જૂન ત્રિમાસિકગાળામાં ઘટીને 5.7 ટકા આવ્યો, જે ત્રણ વર્ષની નીચી સપાટીએ આવી ગયો છે. નિષ્ણાતોની ધારણા કરતાં પણ જીડીપીનો આંક નીચો આવ્યો છે, જેથી તમામ સ્તરે નિરાશા વ્યાપી ગઈ છે. કેન્દ્ર સરકાર દ્વારા આર્થિક પ્રગતિનું ચિત્ર જે રીતે ફુલગુલાબી રજૂ થઈ રહ્યું છે, તેના કરતાં ઉલટો જીડીપી ગ્રોથ આવ્યો છે. વિશ્વના દેશો સામે ભારતની આર્થિક વિકાસની વાતો જોરશોરથી થઈ રહી છે, પણ જીડીપી આંક કંઈક અલગ જ દર્શાવે છે. કેમ આમ થયું ? તે ચર્ચાનો વિષય બન્યો છે.